Tieteen päivät

Tieteen päivät on suurelle yleisölle suunnattu monitieteinen tapahtuma, jossa eri alojen tutkijat kertovat yleistajuisesti ja laaja-alaisesti tieteestä ja tutkimuksesta. Tavoite on tarjota ajankohtaista tutkimustietoa ja antaa ihmisille aineksia järkiperäisen todellisuuskäsityksen muodostamiseen. Päiviä järjestää Tieteellisten seurain valtuuskunta, Suomen Kulttuurirahasto, Suomalainen Tiedeakatemia, Suomen Tiedeseura, Teknillisten Tieteiden Akatemia ja Svenska Tekniska Vetenskapsakademien i Finland. Tieteen päivät järjestetään Helsingin yliopiston päärakennuksessa joka toinen vuosi.

Tieteen päivät keräävät Helsingissä noin 15 000 kävijää. Puhujia tapahtumassa on liki 300. Vuodesta 2001 alkaen osa Tieteen päivien ohjelmasta on lähetetty suorana verkkoon. Ohjelmatallenteet löytyvät Tiede-tv:stä, Tieteellisten seurain valtuuskunnan hallinnoimalta Youtube-kanavalta. 

Vuodesta 2011 alkaen Tieteen päiviä on järjestetty Helsingin lisäksi myös muualla Suomessa. Toisin kuin Helsingissä, muissa kaupungeissa Tieteen päivien järjestelyistä on vastannut kunkin kaupungin yliopiston viestintäyksikkö. Alkupääoman päiville ovat antaneet Suomen Kulttuurirahasto ja Tieteen tiedotus ry.

Historia 
Vuonna 1922 ja 1926 pidettiin Tutkijainkokouksen nimellä yksittäiset tiedepäivät. Vuonna 1954 järjestettiin Tieteen päivät, jotka kuitenkaan eivät tuolloin muodostuneet perinteeksi. Nykyisenkaltaisia säännöllisesti pidettäviä Tieteen päiviä on järjestetty säännöllisesti tammikuusta 1977 lähtien. Aluksi niitä järjestettiin joka viides vuosi, sittemmin joka kolmas vuosi. Vuodesta 1995 tilaisuus on pidetty joka toinen vuosi. Tieteen päivien keskuspaikaksi Helsingin päivillä on vakiintunut Helsingin yliopiston päärakennus Fabianinkadulla.

Teemat 
Tieteen päivien teemat 
 1977 – "Suomen tieteen ulottuvuuksia"
 1982 – "Tieteentraditiot, Suomen asema autonomian aikana, pohjoisten alueiden tutkimus, elin- ja geenisiirro"
 1987 –  "Tieteelliset ja aatehistorialliset kehityslinjat"
 1992 – "Ihmisen ja tieteen uudet maailmat"
 1995 – "suomalainen kansainvälinen huippututkimus"
 1997 – "Maailmankuvaa etsimässä"
 1999 – "Tulevaisuus vuosituhannen vaihtumisen odotuksessa"
 2001 – "Tiede ja elämä"
 2003 – "Muutos"
 2005 – "Suhteellista?", Fysiikan vuosi ja Einsteinin suhteellisuusteorian 100-vuotisjuhla
 2007 –  "Rajat ja konfliktit, Historialliset rajat, Fysikaalisen maailman rajoilla, elämän ja kuoleman rajalla"
 2009 – "Charles Darwin ja evoluutio"
 2011 – Arjen arvoitus
 2013 – "Kriisi – uhka ja alku", mm. Rakenteiden murroksessa
 2015 – "Sattuma"
 2017 – "Vapauden rajat"
 2019 – "Rohkeus"
 2021 – "Hyvä ja paha tieto"
 2023 – "Alku"

Tieteen kansantajuistusta 
Pääteemaan liittyvän luentosarjan lisäksi Tieteen päivien ohjelma sisältää aina luentoja myös muusta ajankohtaisesta tutkimuksesta, keskusteluja ja väittelyitä, erikoisseminaareja, näyttelyitä, uutuuskirjojen esittelyitä, tiedevideoita ja planetaarioesityksiä.

Suorien ja nauhoitettujen internet-lähetysten, radion, television ja lehdistön välityksellä päivät levisivät koko maahan.

Tieteessä tapahtuu -lehti tapaa julkaista useissa päiviä seuraavissa numeroissaan tilaisuuden antia esitelmäartikkeleina. Päivien esityksistä kootaan myös kirja .

Tieteen päivien avajaisten musiikki liittyy kyseisten päivien teemaan ja käsiteltävien aiheiden aikakauteen.

Kirjat 
 Tieteen päivät - Vetenskapens dagar 1954 (Helsinki, 1955)
 Suomen tieteen ulottuvuuksia: Tieteen päivät 10.-12.1.1977 [toim. Risto Kautto] (WSOY, 1978) ISBN 951-0-08938-9 (nid.) 
 '
 
 
 
 
 
 
 
 
 Hanski, Ilkka; Niiniluoto, Ilkka; Hetemäki, Ilari (toim.): Kaikki evoluutiosta. Gaudeamus, 2009. ISBN 978-952-495-098-5.
 Andersson, Leif C.; Hetemäki, Ilari; Mustonen, Riitta; Sihvola, Ari (toim.): Kaikki irti arjesta. Gaudeamus, 2011. ISBN 978-952-495-193-7.
 Hämeen-Anttila, Jaakko; Katajala, Kimmo; Sihvola, Ari; Hetemäki, Ilari (toim.): Kaikki syntyy kriisistä. Gaudeamus, 2013. ISBN 	978-952-495-286-6.
 Hetemäki, Ilari; Raento, Pauliina; Sariola, Hannu; Seppä, Tuomas (toim.): Kaikkea sattuu. Gaudeamus, 2015. ISBN 978-952-495-349-8.
 Enqvist, Kari; Hetemäki, Ilari; Tiilikainen,Teija (toim.): Kaikki vapaudesta. Gaudeamus, 2017. ISBN 	978-952-495-415-0.
 Hetemäki, Ilari; Koskinen, Hannu; Pulkkinen, Tuija; Väliverronen, Esa (toim.): Kaikenlaista rohkeutta. Gaudeamus, 2019. ISBN 	978-952-345-004-2.
 Hetemäki, Ilari; Kuusisto, Anna-Kaisa; Lähteenmäki, Maria; Väliverronen, Esa (toim.): Hyvä ja paha tieto. Gaudeamus, 2021. ISBN 978-952-345-103-2.

Katso myös 
 Suomalaiset historiapäivät
 Sotatieteiden päivät
 Tekniikan päivät
 Yleisöluento

Lähteet 
 Tieteen päivät 2007 -esite

Viitteet

Aiheesta muualla 
 Tieteen päivät 2021: https://tieteenpaivat.fi/fi/ohjelma-2021
 Tieteen päivät 2019: https://tieteenpaivat.fi/fi/ohjelma-2019
 Tieteen päivät 2017: https://tieteenpaivat.fi/fi/ohjelma-2017
 Tieteen päivät 2015: https://tieteenpaivat.fi/fi/tieteen-paivat-2015
 
Tieteen yleistajuistaminen
Fysiikan tapahtumat
Kemian tapahtumat
Yleisöluennot
Suomen tapahtumat